આ અંગેની વિગત એવી છે કે ખાનગી પ્રાથમિક શાળાઓમાં સંચાલકો દ્વારા કરવામાં આવતી મનમાની તેમજ વિદ્યાર્થીઓ પાસે ઇતર પ્રવૃત્તિના નામે કરવામાં આવતી પ્રવૃત્તિઓથી વાલીઓ પણ આર્થિક મુશ્કેલીઓ અનુભવવા લાગ્યા છે. ખાનગી શાળાના સંચાલકો પણ સરકારી નિયમોને ઘોળીને પી ગયા છે ત્યારે જાગૃત વાલીઓ પણ હવે પોતાના બાળકોને સરકારી પ્રાથમિક શાળાઓમાં પ્રવેશ આપીને ઉજ્જવળ શિક્ષણ આપવા માટેની દિશામાં વિચારવા લાગ્યા છે. સાબરકાંઠા જિલ્લામાં નવા સત્ર દરમિયાન વિવિધ સરકારી પ્રાથમિક શાળાઓમાં ૧૨૦૦થી વધુ ખાનગી પ્રાથમિક શાળાઓમાંથી આવતા વિદ્યાર્થીઓએ પ્રવેશ મેળવીને સરકારી પ્રાથમિક શાળાઓમાં અભ્યાસ કરવાનું મન બનાવી લીધુ છે.